
Szerző-attribúció gépi tanulási eszközökkel

Megállapítani két szövegről, hogy ugyanaz írta-e, egy közismert és gyakran felmerülő feladat, ezt részletezi a dolgozat.
A kutatás centrális kérdése, hogy pontosan milyen jellemzők beszélnek a szöveg szerzőjéről,
és ezeket pontosan hogyan is kezeljük. A feladatot gépi tanulási módszerekkel közelítem meg,
hagyományos és korszerűbb módszereket egyaránt vizsgálva. Lineáris gépekkel és ngrammokkal,
illetve különböző nyelvi jellemzőkkel kísérletezek, ezen felül BERT modellek
teljesítményét is felmérem. A kutatás főképp korábbi, angol nyelvű kutatásokra épít a témából,
ezeknek a magyar nyelvbe való integrálása a fő megközelítésem.
A pontos feladat, amivel a kutatás foglalkozik két fő részre osztható. Az egyik részben a feladat,
hogy szerzők egy zárt halmazából kiválasszuk azt a szerzőt, aki a kérdéses szöveget írta.
A másik részben egy általános modellel is kísérletezünk, mely a nyílt halmazos verziót bővíti,
annyival, hogy ha adott két új szöveg, azonos szerzőkkel, akkor azt a kettőt is tudjuk társítani
egymással, és nem elég mindkettőre egyszerűen azt mondani, hogy „egyéb szerzőtől”
származik. Az irodalomban ez a konkrét feladat már sokkal kevésbé jelenik meg.
A kísérleteink során mindkét verzióban születtek a gyakorlatban is felhasználható
eredményeink. Zárt halmazon a legjobb eredmény 0.2-es fedésű és 0.95-ös pontosságú, mely
bár korábbi zárt halmazos eredményekhez képest rosszabb, a kutatás során a korábbiaknál
eltérő jellegű szövegekkel történt a munka: rövid fenyegetőleveleken. Az eredmények
szignifikánsan rövidebb szövegeken születtek, mint korábbi kutatásokban, illetve a szerzők
ezeknél az írásoknál aktívan igyekeztek elfedni az identitásukat. A bővített nyílt halmazos
verzióban a legjobb modellre bár igenleges kimenet esetén nem lehet hagyatkozni, nemleges
válasz esetén 78%-ban tényleg különböznek a szerzők, és 22%-ban téved,
964 db fenyegetőlevélen. Ezen a verzión korábban kevésbé voltak publikálva eredmények.



